Kære (indsæt lærerens navn)

Du har tilmeldt din klasse et Romanjagtforløb og jeg glæder mig til at få besøg på [indsæt bibliotekets navn].

Romanjagten består af 4 moduler, som jeg beskriver kort herunder:

1. modul varer 120 minutter og foregår på biblioteket. Her introducerer jeg eleverne til romanjagt-forløbet og gør dem klar til at komme i gang med at gå på jagt efter den gode læseoplevelse. Eleverne får en kort biblioteksintroduktion og dernæst skal de indkredse deres jagtbytte, dvs. den bog der skal give dem den gode læseoplevelse. Eleverne får besked på at finde og låne tre bøger på biblioteket, som kan være gode bud på deres udvalgte romanjagt-bog.

Tidligere romanjægere har fundet alt fra ungdomsbøger og længere børnebøger til voksenkrimier og biografier. Så der vil sandsynligvis være en stor spredning i, hvad eleverne udvælger. Vi har nogle gode erfaringer med at kvalificere deres valg gennem nogle rammer, såsom bøgernes længde gerne skal passe til forløbets varighed. Og, at de naturligvis også skal vælge bøger, de har en forventning om, at de kan læse og få en god læseoplevelse ud af, uden det bliver for svært. Det er vigtigt, at de selv får muligheden for at finde og vælge deres bøger.

2. og 3. modul foregår i klassen uden biblioteksformidler. Du får materialer tilsendt til begge moduler. Der er både PowerPoints, Lærervejledning og opgaver.

4. modul varer 90 minutter og foregår på Biblioteket. Alle elever skal medbringe deres bøger, da disse både skal bruges i modulet og efterfølgende afleveres. Eleverne skal desuden have smartphones med, da de skal filme deres boganbefalinger og uploade disse til en Padlet. Denne padlet bliver klassen Trofæskab, som I med fordel kan arbejde videre med hjemme på skolen.

Der skal gerne være 4 uger mellem de to mødegange på Biblioteket. Du må meget gerne sende nogle datoforslag for 1. og 4. modul, som kan passe med klassens skema.

**Forberedelse**

Det er rigtig vigtigt, at alle elever er oprettet som lånere på biblioteket inden vi mødes første gang på Biblioteket. Forældrene kan oprette eleverne på vores hjemmeside (Indsæt link) med MitID. Eller de kan tage ind på biblioteket og blive oprettet i åbningstiden. Det kan være en god idé allerede nu at skrive ud til eleverne og forældrene, så I er sikre på, at de er oprettet på dagen.

OBS. Mobil skal medbringes ved sidste mødegang.



Jeg glæder mig til at møde dig og dine elever – og ser frem til en god jagt!

Mange venlige hilsener

[Indsæt afsender]